laion/Wikipedia-Exotic huggingface dataset:
কুচিয়াকোল

কুচিয়াকোল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার একটি গ্রাম ও পঞ্চায়েত এলাকা । অতীতে কুচিয়াকোল জমিদারি মল্লভূম (বর্তমানে বিষ্ণুপুর) রাজাদের শাসনাধীন ছিল। রাজা চৈতন্য সিংহ দেব এর দ্বিতীয় পুত্র নিমাই সিংহ দেব কুচিয়াকোল জমিদারির পত্তন করেন। রাজা নিমাই সিংহ দেব সংস্কৃত, গানবাজনা, শিল্প ও সংস্কৃতিতে নিজের অনবদ্য কৃতিত্বের পরিচয় রাখেন। রাজা নিমাই সিংহ দেবের পৌত্র ও রাজা বীর সিংহ দেবের পুত্র রাজা রাধাবল্লভ সিংহ দেব ছিলেন এই বংশের সবচেয়ে খ্যাতিমান রাজা। রাজা রাধাবল্লভ দেব মাত্র ১৬ বছর বয়সে শাসন ভার গ্রহণ করেন। তার শাসনকালের ইতিহাস হল সুশানের ইতিহাস। ১৮৬২ খ্রীষ্টাব্দে তিনি কুচিয়াকোল রাধাবল্লভ ইনস্টিটিউশন নামে একটি উচ্চ বিদ্যালয় প্রতিষ্ঠা করেন। এছাড়াও তিনি নারীশিক্ষাতেও বিশেষ আগ্রহী ছিলেন। ১৮৭৭ এর ১লা জানুয়ারি তাকে দিল্লী রাজ দরবার থেকে 'রায় বাহাদুর' খেতাব দেওয়া হয়। রাজা নিমাই সিংহ দেব (১৭৫২-১৮৩২)(শাসনকাল ১৮০৬-১৮৩২) রাজা বীর সিংহ দেব (১৭৮২-১৮৪১) (শাসনকাল-১৮৩২-১৮৪১) রায় বাহাদুর রাধাবল্লভ সিংহ দেব (১৮২৫-?) রাজা যোগেন্দ্রনাথ সিংহ দেব রাজা বসন্ত কুমার সিংহ দেব http://www.indianrajputs.com/view/kuchiakol
রড স্টাইগার

রডনি স্টিভেন স্টাইগার (ইংরেজি: Rodney Stephen Steiger; জন্ম: ১৪ এপ্রিল ১৯২৫ - ৯ জুলাই ২০০২) ছিলেন একজন মার্কিন অভিনেতা। তিনি অফবিট, অস্থায়ী, ও পাগলাটেধর্মী চরিত্রে অভিনয়ের জন্য প্রসিদ্ধ ছিলেন। তাকে প্রায়শই হলিউডের সবচেয়ে প্রতিভাবান ও ভিন্নধর্মী তারকাদের একজন বলে অভিহিত করা হয়। তিনি পদ্ধতিগত অভিনয়ের সাথে জড়িত এবং তার অভিনীত চরিত্রগুলোর জন্য প্রায়ই পরিচালক ও সহশিল্পীদের সাথে দ্বন্দ্বে জড়িয়ে পড়তেন। তিনি অন দ্য ওয়াটারফ্রন্ট (১৯৫৪) চলচ্চিত্রে মার্লোন ব্র্যান্ডোর অভিনীত চরিত্রের ভাই চার্লি, দ্য পনব্রোকার (১৯৬৪) চলচ্চিত্রে সল নাজারম্যান, এবং ইন দ্য হিট অব দ্য নাইট (১৯৬৭) চলচ্চিত্রে সিডনি পোয়াটিয়ের সাথে পুলিশ প্রধান বিল গিলেস্পি চরিত্রে অভিনয় করেন। শেষোক্ত চলচ্চিত্রে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার লাভ করেন। স্টাইগার ১৯২৫ সালের ১৪ই এপ্রিল নিউ ইয়র্ক অঙ্গরাজ্যের ওয়েস্টহ্যাম্পটন শহরে জন্মগ্রহণ করেন। তার পিতা ফ্রেডরিক স্টাইগার ও মাতা লরেইন (জন্মনাম: ড্রাইভার)। তারা ফরাসি, স্কটিশ ও জার্মান বংশোদ্ভূত ছিলেন। স্টাইগার তার পিতামাতার একমাত্র সন্তান। তিনি ছেলেবেলা থেকে লুথেরান ধর্মাবলম্বী হিসেবে বেড়ে ওঠেন। স্টাইগারের তার পিতার সাথে কোন যোগাযোগ ছিল না। তার পিতা ও মাতার একসাথে ভডেভিলে গান ও নাচের দলের সাথে সফর করতেন। স্টাইগারকে বলা হয়েছিল যে তার পিতা লাতিনদের মত দেখতে সুঠাম ছিলেন ও প্রতিভাবান সঙ্গীতজ্ঞ ও নৃত্যশিল্পী ছিলেন। স্টাইগারের মঞ্চে অভিষেক হয় কার্স ইউ, জ্যাক ডাল্টন! (১৯৪৬) মঞ্চনাটক দিয়ে। এটি নিওয়ার্কের সিভিক রিপার্টরি থিয়েটারে মঞ্চস্থ হয়েছিল। পরের বছর তার একজন শিক্ষক ড্যানিয়েল মান তাকে ১৯৪৭ সালের অক্টোবরে এলিয়া কাজান প্রতিষ্ঠিত অ্যাক্টরস স্টুডিওতে যোগদানের আহ্বান জানান। এখানেই তিনি মার্লোন ব্র্যান্ডো, কার্ল মালডেন ও এলি ওয়ালেচদের সাথে পদ্ধতিগত অভিনয় লব্ধ করেন, যা তার কর্মজীবনে প্রভাব বিস্তার করে। ম্যাটিনি শোয়ের আদর্শ নায়কদের মত চেহারা না থাকায় তিনি মালডেন ও ওয়ালেচের মত কেন্দ্রীয় অভিনেতা হওয়ার পরিবর্তে চরিত্র অভিনেতা হিসেবে কাজ শুরু করেন। তিনি ১৯৫০ সাল পর্যন্ত মঞ্চে কাজ চালিয়ে যান। ১৯৫১ সালে প্রথম ব্রডওয়েতে তিনি প্রধান চরিত্রে কাজ করার সুযোগ পান। ক্লিফোর্ড ওডেটের নির্দেশিত নাইট মিউজিক নাটকে তিনি এ. এল. রসেনবার্গার চরিত্রে অভিনয় করেন। নাটকটি এএনটিএ প্লেহাউজে মঞ্চস্থ হয়। পরের বছর তিনি সিগালস অভার সরেন্টো নাটকে টেলিগ্রাফিস্ট চরিত্রে অভিনয় করেন। নাটকটি ১৯৫২ সালে ১১ই সেপ্টেম্বর হতে জন গোল্ডেন থিয়েটারে মঞ্চস্থ হয়। ভ্রাইস, লয়েড (৯ জুলাই ২০০২)। "Actor Rod Steiger Dies"। সিবিএস নিউজ (ইংরেজি ভাষায়)। সংগ্রহের তারিখ ৯ জুলাই ২০১৮।  ওয়াইজ ও রেহিল (২০০৭), পৃ. ২৪১। হিশ্চাক (২০০৯), পৃ. ৪০৭। উইকিমিডিয়া কমন্সে রড স্টাইগার সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে রড স্টাইগার (ইংরেজি) ইন্টারনেট মুভি ডেটাবেজে রড স্টাইগার  (ইংরেজি) টার্নার ক্লাসিক মুভিজ ডেটাবেজে রড স্টাইগার (ইংরেজি)
ক্রিস কুপার

ক্রিস্টোফার ওয়ালটন কুপার (ইংরেজি: Christopher Walton Cooper; জন্ম: ৯ জুলাই ১৯৫১) হলেন একজন মার্কিন চলচ্চিত্র অভিনেতা। তিনি ১৯৮০-এর দশকের শেষের দিকে জনপ্রিয়তা লাভ করেন। তিনি বেশ কয়েকটি মূলধারার হলিউড চলচ্চিত্রে পার্শ্ব ভূমিকায় অভিনয় করেন, তন্মধ্যে উল্লেখযোগ্য হল নাট্যধর্মী আমেরিকান বিউটি (১৯৯৯), নাসার প্রকৌশলীর জীবনীমূলক অক্টোবর স্কাই (১৯৯৯), মারপিঠধর্মী গোয়েন্দা চলচ্চিত্র দ্য বর্ন আইডেন্টিটি (২০০২), জীবনীমূলক ক্রীড়াধর্মী চলচ্চিত্র সিবিস্কুট (২০০৩), ট্রুম্যান ক্যাপোটের জীবনীমূলক চলচ্চিত্র ক্যাপোট (২০০৫), ভূ-রাজনৈতিক থ্রিলার সিরিয়ানা (২০০৫), মারপিঠধর্মী থ্রিলার দ্য কিংডম (২০০৭), অপরাধ নাট্যধর্মী দ্য টাউন (২০১০), এবং সঙ্গীতধর্মী হাস্যরসাত্মক দ্য মাপেটস (২০১১)। তিনি বহুল প্রশংসিত লোনসাম ডাভ মিনি ধারাবাহিকে শেরিফ জুলাই জনসন চরিত্রে অভিনয় করেন। কুপার ২০০২ সালের অ্যাডাপ্টেশন. চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। তিনি ঐতিহাসিক ও রাজনৈতিক থ্রিলারধর্মী ব্রিচ (২০০৭) চলচ্চিত্রে শ্রেষ্ঠাংশে অভিনয় করেন। এতে তাকে এফবিআই প্রতিনিধি ও বিশ্বাসঘাতক রবার্ট হ্যানসেন চরিত্রে দেখা যায়। তিনি ২০১২ সালে রাজনৈতিক থ্রিলারধর্মী দ্য কোম্পানি ইউ কিপ ছবিতে ড্যানিয়েল স্লোয়ান ও ২০১৪ সালে দি অ্যামেজিং স্পাইডার-ম্যান ২ ছবিতে সুপারভিলেন নরমান অসবর্ন চরিত্রে অভিনয় করেন। "Chris Cooper"। বায়োগ্রাফি (ইংরেজি ভাষায়)। ২২ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৮।  উইকিমিডিয়া কমন্সে ক্রিস কুপার সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে ক্রিস কুপার (ইংরেজি) ইন্টারনেট ব্রডওয়ে ডেটাবেজে ক্রিস কুপার (ইংরেজি) ইন্টারনেট মুভি ডেটাবেজে ক্রিস কুপার  (ইংরেজি) রটেন টম্যাটোসে ক্রিস কুপার (ইংরেজি)
টাপি ওয়েন-স্মিথ

হ্যারল্ড জিওফ্রে ওয়েন টাপি ওয়েন-স্মিথ (ইংরেজি: Tuppy Owen-Smith; জন্ম: ১৮ ফেব্রুয়ারি, ১৯০৯ - মৃত্যু: ২৮ ফেব্রুয়ারি, ১৯৯০) কেপ টাউনের রন্দেবশ এলাকায় জন্মগ্রহণকারী খ্যাতিমান দক্ষিণ আফ্রিকান আন্তর্জাতিক ক্রিকেট তারকা ছিলেন। ১৯২৯ সালে দক্ষিণ আফ্রিকা ক্রিকেট দলের পক্ষে স্বল্পকালীন সময়ের জন্য অংশগ্রহণ করেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। এছাড়াও, ইংরেজ প্রথম-শ্রেণীর কাউন্টি ক্রিকেটে মিডলসেক্স, অক্সফোর্ড বিশ্ববিদ্যালয় ও মেরিলেবোন ক্রিকেট ক্লাবের পক্ষে খেলার সুযোগ হয় তার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন টাপি ওয়েন-স্মিথ। দক্ষিণ আফ্রিকার পক্ষে ক্রিকেট খেলার পাশাপাশি ইংল্যান্ড রাগবি ইউনিয়ন দলের অধিনায়কত্ব করেছেন। ১৯২৯ সালে দক্ষিণ আফ্রিকার সদস্যরূপে ৫ টেস্টে অংশগ্রহণের সুযোগ হয় তার। সবগুলোই সফরকারী ইংল্যান্ড দলের বিপক্ষে ছিল। ১৫ জুন, ১৯২৯ তারিখে ইংল্যান্ডের বিপক্ষে টেস্ট অভিষেক ঘটে টাপি ওয়েন-স্মিথের। ১৯৩০ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি। ১৯৩৪ থেকে ১৯৩৭ সময়কালে ১০বার ইংল্যান্ডের পক্ষে রাগবি ইউনিয়নে অংশ নেন। তন্মধ্যে, ১৯৩৭ সালে অনুষ্ঠিত হোম নেশন্স চ্যাম্পিয়নশীপে দলের অধিনায়কত্ব করেন। ফলে, ইংল্যান্ডের পক্ষে তিন খেলায় নেতৃত্ব দিয়েছেন টাপি ওয়েন-স্মিথ। ফুল ব্যাক এলাকায় চমকপ্রদভাবে আক্রমণ পরিচালনা করতেন। এছাড়াও, ইংল্যান্ডে বিশ্ববিদ্যালয়ে থাকাকালীন মুষ্টিযুদ্ধ ও অ্যাথলেটিক্সে অংশ নিয়ে পদক পেয়েছেন। রোডস বৃত্তি নিয়ে অক্সফোর্ডের মাগদালেন কলেজে চিকিৎসাশাস্ত্র অধ্যয়ন করেন ওয়েন-স্মিথ। এরপর সেন্ট মেরি হসপিটাল মেডিক্যাল স্কুলে চিকিৎসক হিসেবে কাজ করেন। অক্সফোর্ডে অবস্থানকালে রাগবি ও ক্রিকেট খেলা চালিয়ে যেতে থাকেন। ডিগ্রি লাভের পর জন্মভূমি দক্ষিণ আফ্রিকায় ফিরে যান। সেখানে দীর্ঘদিন বিশেষ করে নিজ এলাকা রন্দেবশে চিকিৎসা কর্ম চালিয়ে যান। রন্দেবশ এলাকায় অবস্থিত ডিওসেসান কলেজে অধ্যয়ন করেন। এরপর কেপটাউন বিশ্ববিদ্যালয়ে ভর্তি হন। সর্ব-ক্রীড়ায় পারদর্শীতা দেখিয়েছেন টাপি ওয়েন-স্মিথ। বিদ্যালয় ও বিশ্ববিদ্যালয়ের পর্যায়ের ক্রিকেট ও রাগবি খেলায় অংশগ্রহণ করেন। এছাড়াও অন্যান্য ক্রীড়াতেও অংশগ্রহণ ছিল তার। ব্যক্তিগত জীবনে বিবাহিত টাপি ওয়েন-স্মিথের সংসারে মাইকেল ওয়েন-স্মিথ নামীয় পুত্রসন্তান দক্ষিণ আফ্রিকার বিশিষ্ট সাংবাদিক। তিনি ২০০৭ থেকে ২০১০ সাল পর্যন্ত ক্রিকেট সাউথ আফ্রিকার গণমাধ্যম ব্যবস্থাপক হিসেবে কাজ করেছেন। ২৮ ফেব্রুয়ারি, ১৯৯০ তারিখে ৮১ বছর বয়সে কেপ প্রদেশের রোজব্যাংক এলাকায় টাপি ওয়েন-স্মিথের দেহাবসান ঘটে। "Tuppy Owen-Smith"। www.cricketarchive.com। সংগ্রহের তারিখ ১৯ জানুয়ারি ২০১২।  "Wisden Cricketer of the Year 1930 – Tuppy Owen-Smith"। ESPN Cricinfo।  Early, Robert E (১৯৮৪)। Weavers and War: A True Story। Routledge। পৃষ্ঠা 19। আইএসবিএন 9780710201867।  "St Mary's Paddington a rugby powerhouse"। Daily Telegraph। ২০ মার্চ ২০০৮।  "Owen-Smith appointed South Africa's media manager"। Cricinfo। ৭ আগস্ট ২০০৭।  স্যান্ডি বেল এ. এন. হর্নবি উইজডেন বর্ষসেরা ক্রিকেটার দক্ষিণ আফ্রিকান টেস্ট ক্রিকেটারদের তালিকা ক্রিকেট ও রাগবি ইউনিয়ন খেলোয়াড়দের তালিকা ইএসপিএনক্রিকইনফোতে টাপি ওয়েন-স্মিথ (ইংরেজি) ক্রিকেটআর্কাইভে টাপি ওয়েন-স্মিথ (সদস্যতা প্রয়োজনীয়) (ইংরেজি) টাপি ওয়েন-স্মিথের রাগবি খেলার পরিসংখ্যান
বেগম (নাম)

বেগম হল একটি নারী উপাধি যা মির্জা পরিবারের মেয়েরা বংশানুক্রমে ব্যবহার করে। এছাড়া এটি বেগের স্ত্রী বা কন্যার প্রদত্ত নাম বা প্রথম নাম এবং উপাধি বা শেষ নাম হিসেবে ব্যবহৃত হয়।  আমিনা বেগম (বাংলাদেশী রাজনীতিবিদ) ফাতিমা বেগম বেগমগঞ্জ, বাংলাদেশ - বাংলাদেশের নোয়াখালী জেলার একটি উপজেলা। বেগমঞ্জ, ভারত - ভারতের মধ্য প্রদেশ রাজ্যের রায়সেন জেলার একটি শহর। বেগম (উপাধি) মির্জা খানম বেগ বেগজাদি
মীর মোস্তাক আহমেদ রবি

বীর মুক্তিযোদ্ধা মীর মোস্তাক আহমেদ রবি (জন্ম: ২১ জানুয়ারি, ১৯৫৪) হলেন বাংলাদেশের সাতক্ষীরা-২ আসনের সাবেক সংসদ সদস্য। তিনি দশম ও একাদশ জাতীয় সংসদ নির্বাচনে সাতক্ষীরা-২ আসনে সংসদ সদস্য নির্বাচিত হয়েছিলেন। মীর মোস্তাক আহমেদ রবির জন্ম: ২১ জানুয়ারি ১৯৫৪ সালে। এবং রবির পৈতৃক বাড়ি সাতক্ষীরা জেলার সাতক্ষীরা সদর উপজেলার মুনজিতপুর গ্রামে অবস্থিত। মীর মোস্তাক আহমেদ রবি একজন বীর মুক্তিযোদ্ধা। তিনি সাতক্ষীরা-২ আসন থেকে দুইবার সংসদ সদস্য নির্বাচিত হয়েছেন। বর্তমানে তিনি সাতক্ষীরা জেলা আওয়ামী লীগের সহ-সভাপতির দায়িত্ব পালন করছেন। তিনি এমপি থাকাকালীন তার বিরুদ্ধে তার এলাকার বিভিন্ন স্কুল কলেজের নিয়োগ নিয়ে বাণিজ্য করার অভিযোগ আছে। সাতক্ষীরা সদরের বৈকারী ইউনিয়নে তার নামে বীর মুক্তিযোদ্ধা মীর মোস্তাক আহমেদ রবি আদর্শ কলেজ আছে। সাতক্ষীরা জেলা আওয়ামী লীগের সভাপতি আলহাজ্ব এ কে ফজলুল হকের অসুস্থতার কারণে তিনি কিছু দিন সাতক্ষীরা জেলা আওয়ামী লীগের ভারপ্রাপ্ত সভাপতির দায়িত্ব পালন করেছিলেন। সাতক্ষীরা-২, মীর মোস্তাক আহমেদ রবি। "Constituency 106_10th_Bn"। www.parliament.gov.bd। সংগ্রহের তারিখ ২০১৮-০৭-০৯।  "সাতক্ষীরা-২: বেসরকারিভাবে বিজয়ী নৌকার প্রার্থী মীর মোস্তাক আহম্মেদ রবি"। দৈনিক ইত্তেফাক।  "মীর মোশতাক আহমেদ রবি"। প্রথম আলো। সংগ্রহের তারিখ ২০২৪-০৭-১১।  Pratidin, Bangladesh (২০১৮-১১-১৫)। "শক্ত অবস্থানে বীর মুক্তিযোদ্ধা মীর মোস্তাক আহমেদ রবি"। বাংলাদেশ প্রতিদিন। সংগ্রহের তারিখ ২০২৪-০৭-১১।  টেলিভিশন, Ekushey TV | একুশে। "হ্যালো লিডারে এবার সাতক্ষীরার এমপি মীর মোস্তাক আহমেদ রবি"। Ekushey TV (ইংরেজি ভাষায়)। ২০২৪-০৭-১১ তারিখে মূল থেকে আর্কাইভ করা। সংগ্রহের তারিখ ২০২৪-০৭-১১।  Pratidin, Bangladesh (২০১৮-১১-১৫)। "শক্ত অবস্থানে বীর মুক্তিযোদ্ধা মীর মোস্তাক আহমেদ রবি"। বাংলাদেশ প্রতিদিন। ২০২৪-০৭-১৭ তারিখে মূল থেকে আর্কাইভ করা। সংগ্রহের তারিখ ২০২৪-০৭-১১।  "সাতক্ষীরা জেলার সদর উপজেলাধীন বীর মুক্তিযোদ্ধা মীর মোস্তাক আহমেদ রবি আদর্শ কলেজ"। shed.portal.gov.bd। ১১ জুলাই ২০২৪ তারিখে মূল থেকে আর্কাইভ করা। সংগ্রহের তারিখ ১১ জুলাই ২০২৪।  ১১ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
আ. ফ. ম. রুহুল হক

আ. ফ. ম. রুহুল হক (জন্ম: ১১ ফেব্রুয়ারি ১৯৪৪) হলেন একজন বাংলাদেশী রাজনীতিবিদ। তিনি সাতক্ষীরা-৩ আসনের সাবেক সংসদ সদস্য। তিনি ২০০৮ সালে প্রথম বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। রুহুল হক ১৯৪৪ সালের ১১ ফেব্রুয়ারি সাতক্ষীরা জেলার কালীগঞ্জ উপজেলার পশ্চিম নলতা গ্রামে জন্মগ্রহণ করেন। তার পিতার নাম নাজির আহমেদ এবং মায়ের নাম আছিয়া খাতুন। তিনি ১৯৫৯ সালে নলতা উচ্চ বিদ্যালয় থেকে মাধ্যমিক এবং ১৯৬১ সালে নটর ডেম কলেজ থেকে উচ্চমাধ্যমিক শিক্ষা সম্পন্ন করেন। ১৯৬৮ সালে তিনি ঢাকা মেডিকেল কলেজ থেকে এমবিবিএস ডিগ্রি অর্জন করেন। পরবর্তীতে তিনি লন্ডনের রয়েল কলেজ অব সার্জনস থেকে এফআরসিএস এবং মার্কিন যুক্তরাষ্ট্রের ইন্টারন্যাশনাল কলেজ অব সার্জনস থেকে এফআইসিএস ডিগ্রি লাভ করেন। রুহুল হক স্বাধীনতা চিকিৎসক পরিষদের সাবেক সভাপতি। তিনি বাংলাদেশ আওয়ামী লীগের উপদেষ্টা মন্ডলীর সদস্য। তিনি বাংলাদেশ সরকারের স্বাস্থ্য ও পরিবার মন্ত্রীর দায়িত্বে ছিলেন ২০০৯ থেকে ২০১৪ পর্যন্ত। ২০০৮ সালের নবম, ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি সাতক্ষীরা-৩ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। "জাতীয় সংসদ বিলুপ্ত ঘোষণা"। দৈনিক জনকণ্ঠ। সংগ্রহের তারিখ ২০২৪-০৮-০৬।  "নির্বাচনী এলাকা ১০৭: সাতক্ষীরা-৩"। বাংলাদেশ জাতীয় সংসদ। ২০১৯-০৩-০৭ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৯।  "শপথ নিলেন নবনির্বাচিত সংসদ সদস্যরা"। প্রথম আলো। ৩ জানুয়ারি ২০১৯। সংগ্রহের তারিখ ৩ জানুয়ারি ২০১৯।  "Life sketch of hon'ble health minister" (পিডিএফ)। ঔষধ প্রশাসন অধিদপ্তর (ইংরেজি ভাষায়)। ২৮ অক্টোবর ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ জানুয়ারি ২০২৩।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "জাতীয় সংসদ বিলুপ্ত"। দ্য ডেইলি স্টার। সংগ্রহের তারিখ ৬ আগস্ট ২০২৪।  উইকিমিডিয়া কমন্সে আ. ফ. ম. রুহুল হক সংক্রান্ত মিডিয়া রয়েছে। ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
এস. এম. জগলুল হায়দার

এস. এম. জগলুল হায়দার (জন্ম: ২৯ জুলাই, ১৯৬৩) একজন বাংলাদেশী রাজনীতিবিদ। তিনি বাংলাদেশ আওয়ামী লীগের সাতক্ষীরা-৪ আসনের সাবেক দুই বারের সংসদ সদস্য। জগলুল হায়দারের পৈতৃক বাড়ি সাতক্ষীরা জেলার শ্যামনগর উপজেলার নকিপুর গ্রামে। তিনি স্নাতক ডিগ্রি অর্জন করেছেন। পেশায় ব্যবসায়ী জগলুল হায়দার রাজনীতির সঙ্গে সক্রিয় ভাবে যুক্ত আছেন। তিনি শ্যামনগর সদর ইউনিয়নের সাবেক ২ বারের চেয়ারম্যান। তিনি সাতক্ষীরা ৪ আসনের সাবেক ২ বারের সংসদ সদস্য ও শ্যামনগর উপজেলা আওয়ামী লীগের সভাপতি। "এস এম জগলুল হায়দার"। প্রথম আলো। সংগ্রহের তারিখ ২০২৪-০৭-১৭।  "সাতক্ষীরা-৪: বেসরকারিভাবে নৌকার জগলুল হায়দার নির্বাচিত"। ইত্তেফাক।  ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
ধীরেন্দ্র দেবনাথ শম্ভু

ধীরেন্দ্র চন্দ্র দেবনাথ শম্ভু (জন্ম: ১৪ ডিসেম্বর, ১৯৪৮) তবে এ্যাডভোকেট ধীরেন্দ্র দেবনাথ শম্ভু নামেই বেশি পরিচিত, বাংলাদেশের বরগুনা-১ আসনের সাবেক সংসদ সদস্য। তিনি বাংলাদেশ আওয়ামী লীগ থেকে ৫ বার সংসদ সদস্য হিসেবে নির্বাচিত হন। ধীরেন্দ্র দেবনাথ শম্ভুর পৈতৃক বাড়ি বরগুনা জেলার বরগুনা সদর উপজেলার গভ: হাইস্কুল সড়ক এলাকায়। তিনি আইন বিষয়ে স্নাতকোত্তর ডিগ্রি অর্জন করেছেন। পেশায় আইনজীবী ধীরেন্দ্র দেবনাথ রাজনীতির সঙ্গে সক্রিয় ভাবে যুক্ত আছেন। তিনি পঞ্চম বারের মতো সংসদ সদস্য নির্বাচিত হয়েছেন। বরগুনা-১, ধীরেন্দ্র দেবনাথ শমভু। "Constituency 109_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৯।  ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
বাংলা (মদ)

বাংলা হল একটি পাতিত অ্যালকোহলযুক্ত পানীয়। এটি ভারতীয় রাজ্য পশ্চিমবঙ্গে উদ্ভূত হয়েছে। বাংলা প্রধানত জল ও ইথানল সহযোগে তৈরি। ঐতিহ্যগতভাবে, এটি প্রবর্তিত হওয়ার পর থেকে মোলাস ও চাল থেকে পাতন করে তৈরি করা হয়। তবে বর্তমানে গাঁজানো খাদ্যশস্য থেকে বাংলা উৎপাদন করা হয়। বোতল-বন্দি করার আগে ৩-৭ দিনের জন্য ইস্পাতের ট্যাঙ্কে রাখা হয়, মদকে পরিপক্ক করে তুলতে। এই পানীয় বিক্রি করার জন্য সরকারি অনুমোদিত দোকান (লাইসেন্সধারী কাউন্টার) আছে। উল্লেখযোগ্য বাংলা মদের নাম হল ডায়নামিক,সাকে, রয়্যাল চয়েস, উড়ান, ক্যাপ্টেন, পিনকন বাংলা নম্বর ওয়ান, টারজান, দাদা, ওয়ান্ডার ইত্যাদি। জোয়ার, বাজরা, গম এর মতো শস্যদানা থেকে বাংলা মদ তৈরি করা হয়।তবে অনেক সময় ভাত দিয়েও তৈরি করা হয়। ২০১৫ সালের সরকারি তথ্য অনুযায়ী, পশ্চিমবঙ্গ রাজ্যে ৪৮% বাজার এখনও আইএমএফএল-এর দখলে। ৩৯% দেশি মদের কব্জায়। ১১% বিয়ার ও বাকি ২% ওয়াইন ও অন্যান্য সুরার দখলে। কিন্তু বাজারে দেশি মদের দখল যে ভাবে বাড়ছে, তাতে এই হিসেব অন্যরকম হওয়ার দিকে হাঁটছে বলে অনেকের ধারণা। ২০১৫ সালে হুইস্কি, ভদকা, জিন, রাম-এর মতো ভারতে তৈরি বিদেশি মদের (ইন্ডিয়া মেড ফরেন লিকার বা আইএমএফএল) বিক্রি যেখানে ১৭ শতাংশ কমেছে, সেখানে দেশি বা বাংলা মদের বিক্রি বেড়েছে ২০ শতাংশ। দেখা যাচ্ছে, পশ্চিমবঙ্গ রাজ্যের আবগারি রাজস্বের সিংহভাগই আসছে তুলনায় সস্তার বাংলা মদ থেকে। ২০১৪-’১৫ অর্থবর্ষে সেই অঙ্ক ছুঁয়েছে ৩,৬০০ কোটি টাকা। "বাংলা মদের বাংলা বাজার"। kolkata24x7.com। ৩ জুলাই ২০১৬। ১০ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৮।  "কুলীন হওয়ার দৌড়ে এতদিনের ব্রাত্য বাংলা"। আনন্দবাজার পত্রিকা। ৫ জুন ২০১৫। সংগ্রহের তারিখ ৯ জুলাই ২০১৮।
ইয়েরেভানের ক্রীড়া স্থানগুলির তালিকা

ইয়েরেভান, আর্মেনিয়ার রাজধানী এবং বৃহত্তম শহর, প্রজাতন্ত্রের অধিকাংশ ক্রীড়া স্থানগুলি এখানে অবস্থিত। ইয়েরেভানে অনেক স্টেডিয়াম রয়েছে, যা নিয়মিত আর্মেনিয়ার প্রিমিয়ার লিগ এবং আর্মেনিয়ার প্রথম লীগ ম্যাচগুলির আয়োজন করে থাকে: বর্তমানে, ইয়েরেভানে ৪ টি ফুটবল প্রশিক্ষণ কেন্দ্র/অ্যাকাডেমি রয়েছে: পিউনিক ট্রেনিং সেন্টার, ইয়েরেভানঃ কেন্ট্রন জেলায় অবস্থিত এফসি পিওনিক এর মালিকানাধীন পিউনিক ট্রেনিং সেন্টার: তিনটি প্রাকৃতিক-ঘাস নিয়মিত আকারের পিচ এবং পাইনিয়াক স্টেডিয়াম। ব্যানেন্টস ট্রেনিং সেন্টার, ইয়েরেভানঃ মালতীয়া-সেবাস্তিয়া জেলায় অবস্থিত এফসি ব্যানেন্ট্স এর মালিকানাধীন ব্যানেন্টস ট্রেনিং সেন্টার: দুই টি প্রাকৃতিক-ঘাস এবং একটি কৃত্রিম তৃণক্ষেত্রের নিয়মিত আকারের পিচের পাশাপাশি ব্যানটস স্টেডিয়াম। ইয়েরেভান ফুটবল একাডেমী বা টেকনিক্যাল সেন্টার-একাডেমী, ইয়েরেভানঃ ফুটবল ফেডারেশনের আর্মেনিয়ার, ইয়েরেভান ফুটবল একাডেমী বা টেকনিক্যাল সেন্টার-একাডেমী, ইয়েরেভানের আভন জেলায় অবস্থিত: 8 টি প্রাকৃতিক-ঘাস এবং ২ টি কৃত্রিম মাঠের নিয়মিত আকারের পিচ পাশাপাশি ইয়েরেভেন ফুটবল একাডেমী স্টেডিয়াম যা প্রধান স্টেডিয়াম।. জুনিয়র স্পোর্ট ফুটবল স্কুল, ইয়েরেভানঃ ইয়েরেভানের শেনগাভিত জেলা অবস্থিত জুনিয়র স্পোর্ট ফুটবল স্কুল: এখানে একটি প্রাকৃতিক-ঘাসের নিয়মিত আকারের পিচ রয়েছে। কারেন দিমিরচিয়ান কমপ্লেক্স মিকা স্পোর্টস এরিনা দিনামো স্পোর্টস এরিনা ইনকোর্ট টেনিস ক্লাব আরারাত টেনিস ক্লাব টিগরান পেট্রোসিয়ান দাবা হাউস হওচিক হেইরাপেটিয়ান ইকুস্ট্রেনিয়ান সেন্টার মির্যাজ একুএস্তরিয়ান কেন্দ্র ইয়েরেভেন ভেলড্রাম ইরিনা রডনিনা চিত্র স্কেটিং সেন্টার আরাতাত ভ্যালি গল্ফ ক্লাব এরিনা বোলিং এবং বিলিয়ার্ডস ক্লাব অলিম্পাভান অলিম্পিক প্রশিক্ষণ কমপ্লেক্স ইয়েরেভান স্টেট স্পোর্টস কলেজ অলিম্পিক রিজার্ভ আর্মেনিয়া স্পোর্টস ইউনিয়ন Stadiums of Armenia "Pyunik Training Centre"। ৮ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৮।  "Banants training centre"। ৮ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৮।  "FFA Technical centre/Football Academy"। ২৬ জুন ২০১৮ তারিখে মূল থেকে আর্কাইভ করা। সংগ্রহের তারিখ ৯ জুলাই ২০১৮।  "Yerevak magazine"। Yerevak.am। ২০০৯-০৬-২৮ তারিখে মূল থেকে আর্কাইভ করা। সংগ্রহের তারিখ ২০০৯-০৮-১২।  "Mika sporting facility placed under management of Armenian finance ministry"। arka.am। সংগ্রহের তারিখ ২০১৬-১১-০৮।  "Incourt Tennis Club history"। ৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৮।  "Ararat Tennis Club"। ৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৮।  "Tigran Petrosian Chess House"। ৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৮।  Hovik Hayrapetyan Equestrian Centre Renco.it:Yerevan Velodrome Irina Rodnina Figure Skating Centre was opened in Yerevan "Ararat Valley Country Club"। ২৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৮।  "Arena Bowling and Billiards Club"। ৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৮।  "Olympic Training Complex of Yerevan "Olympavan""। ২৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৮।  "Yerevan State Sports College of Olympic Reserve"। ২৮ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৮।
সবচেয়ে বেশি গ্র্যান্ড স্ল্যাম (একক) জয়ী দেশের তালিকা

গ্র্যান্ড স্ল্যাম হচ্ছে টেনিসের সবচেয়ে সম্মানজনক টুর্নামেন্ট। যুক্তরাষ্ট্রের খেলোয়াড়েরা সবচেয়ে বেশি ৩২৫ বার গ্র্যান্ড স্ল্যাম (একক) জিতেছে। অন্যদিকে, গ্র্যান্ড স্ল্যাম (একক) জয়ী সর্বাধিক খেলোয়াড়ও (৮৩) যুক্তরাষ্ট্রের। নিচে সবচেয়ে বেশি গ্র্যান্ড স্ল্যাম (একক) জয়ী দেশগুলোর তালিকা ক্রমানিসারে দেওয়া হলঃ
সবচেয়ে বেশি গ্র্যান্ড স্ল্যাম জয়ী দেশের তালিকা

গ্র্যান্ড স্ল্যাম হচ্ছে টেনিসের সবচেয়ে সম্মানজনক টুর্নামেন্ট। উনুক্ত যুগে যুক্তরাষ্ট্রের খেলোয়াড়েরা সবচেয়ে বেশি ৪৬১ বার গ্র্যান্ড স্ল্যাম (একক, দ্বৈত ও মিশ্র দ্বৈত) জিতেছে। অন্যদিকে, গ্র্যান্ড স্ল্যাম (একক, দ্বৈত ও মিশ্র দ্বৈত) জয়ী সর্বাধিক খেলোয়াড়ও (৮৩) যুক্তরাষ্ট্রের। নিচে সবচেয়ে বেশি গ্র্যান্ড স্ল্যাম (একক) জয়ী দেশগুলোর তালিকা ক্রমানিসারে দেওয়া হলঃ
দুর্গাপুর উপজেলা

দুর্গাপুর উপজেলা নামে বাংলাদেশে দুইটি উপজেলা রয়েছে। যথা: দুর্গাপুর উপজেলা, নেত্রকোণা দুর্গাপুর উপজেলা, রাজশাহী এটি বাংলাদেশের উপজেলা সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
দৌলতপুর উপজেলা

দৌলতপুর উপজেলা নামে বাংলাদেশে দুইটি উপজেলা রয়েছে। যথা: দৌলতপুর উপজেলা, কুষ্টিয়া দৌলতপুর উপজেলা, মানিকগঞ্জ এটি বাংলাদেশের উপজেলা সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নবাবগঞ্জ উপজেলা

নবাবগঞ্জ উপজেলা নামে বাংলাদেশে দুইটি উপজেলা রয়েছে। যথা: নবাবগঞ্জ উপজেলা, ঢাকা নবাবগঞ্জ উপজেলা, দিনাজপুর এটি বাংলাদেশের উপজেলা সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ফুলবাড়ী উপজেলা

ফুলবাড়ী উপজেলা নামে বাংলাদেশে দুইটি উপজেলা রয়েছে। যথা: ফুলবাড়ী উপজেলা, কুড়িগ্রাম ফুলবাড়ী উপজেলা, দিনাজপুর এটি বাংলাদেশের উপজেলা সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ডোয়াইট ডি. আইজেনহাওয়ার

ডোয়াইট্‌ ডি. আইজেনহাওয়ার (Dwight D. Eisenhower) (অক্টোবর ১৪, ১৮৯০ – মার্চ ২৮, ১৯৬৯) মার্কিন যুক্তরাষ্ট্রের ৩৪তম রাষ্ট্রপতি। তিনি ১৯৫৩ থেকে ১৯৬১ সাল পর্যন্ত রাষ্ট্রপতির দায়িত্ব পালন করেন। দ্বিতীয় বিশ্বযুদ্ধের সময় তিনি মার্কিন সেনাবাহিনীর একজন পাঁচ তারকাবিশিষ্ট জেনারেল ছিলেন। ইউরোপে মিত্র সেনাবাহিনীর ত্বরিত শক্তিবাহিনীর সর্বাধিনায়ক (Supreme Commander) হিসেবে দায়িত্ব পালন করেন। ১৯৫১ সালে তিনি ন্যাটোর প্রথম সর্বাধিনায়ক নির্বাচিত হন। তিনি ১৯৫২ সালে রিপাবলিকান পার্টির মনোনীত প্রার্থী হিসেবে "সাম্যবাদ, কোরিয়া ও দুর্নীতি"-র বিরুদ্ধে প্রচারণা চালান এবং বিপুল ভোটে নির্বাচিত হন। ঠান্ডা যুদ্ধে সোভিয়েত প্রজাতন্ত্রের উপর চাপ বৃদ্ধি করা ও কেন্দ্রীয় সরকারের বাজেট ঘাটতি কমানো ছিল তার প্রশাসনের মূল দুই লক্ষ্য। Ambrose 1983, পৃ. 18 Stephen J. Whitfield (1996). The Culture of the Cold War. Johns Hopkins U.P. p. 88. "The Eisenhower Presidential Library and Museum Homepage"। Eisenhower.utexas.edu। অক্টোবর ২৩, ২০১৩ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৫, ২০১২।
স্বরসংগতি

ত্রয়ী বা কর্ড হল পাশ্চাত্য সঙ্গীতের একটি অপরিহার্য অংশ, যা সাধারণত ৩ বা ততোধিক, তবে অন্তত ২ টি সরগম বা নোট এর সমন্বয়ে বাজানো হয়ে থাকে। ভারতীয় শাস্ত্রীয় সঙ্গীতে এর তেমন ব্যবহার পাওয়া না গেলেও সিতার, সারোদ সহ নানা তার-কেন্দ্রিক বাদ্যযন্ত্রে এর ব্যবহার লক্ষ্য করা যায়। রাগ বা মোড এর উপর ভিত্তি করে ১২ টি নোট বা সরগম-এর মধ্যে সমন্বয় ঘটিয়ে তা বাজানো হয়ে থাকে। ত্রয়ী বা কর্ডের মধ্যে অজস্র সমন্বয় রয়েছে তবে এদের মধ্যে উল্লেখযোগ্য হল মেজর, মাইনর, সাস্পেন্ডেড ২/৪, সেভেন্থ, মেজর সেভেন্থ, মাইনর সেভেন্থ, মেজর নাইন্থ, মাইনর নাইন্থ, ডিমিনিশ্‌ড, হাফ ডিমিনিশ্‌ড, অগ্মেন্টেড ইত্যাদি।